กกต. กำหนดให้วันที่ 23 กุมภาพันธ์ 2563 เป็นวันเลือกตั้งซ่อม ส.ส. เขต 2 กำแพงเพชร
กกต. กำหนดให้วันที่ 23 กุมภาพันธ์ 2563 เป็นวันเลือกตั้งซ่อม ส.ส. เขต 2 กำแพงเพชร ที่ประชุม กกต.ในวันนี้ เห็นชอบกำหนดให้วันอาทิตย์ที่ 23 กุมภาพันธ์ 2563 เป็นวันเลือกตั้ง ส.ส. แทนตำแหน่งที่ว่าง เขต 2 กำแพงเพชร โดยให้ลงคะแนนเสียงตั้งแต่เวลา 08.00 น.-17.00 น.  กำหนดวันเปิดรับสมัครระหว่างวันพุธที่ 29 มกราคม – อาทิตย์ที่ 2 กุมภาพันธ์ 2563 ระหว่างเวลา 08.30 น.-16.30 น.  ที่สถานที่ที่ผู้อำนวยการประจำเขตเลือกตั้งที่ 2 เป็นผู้กำหนด ทั้งนี้พรรคที่สามารถส่งผู้สมัครลงรับเลือกตั้งต้องมีสาขาพรรค หรือตัวแทนพรรคประจำในจังหวัดกำแพงเพชร ต้องคัดเลือกผู้ที่ไม่มีลักษณะต้องห้ามตามกฎหมายและดำเนินการสรรหาตามข้อบังคับพรรค และหัวหน้าพรรคต้องออกหนังสือรับรองผู้ที่ได้รับการสรรหาลงสมัครรับเลือกตั้ง ค่าใช้จ่ายเลือกตั้งเขตไม่เกินคนละ 1 ล้าน 5 แสนบาท หลังการเลือกตั้งจะต้องแจงบัญชีค่าใช้จ่ายภายใน 90 วัน